Angivelig var Hersilia den eneste gifte kvinnen blant de bortførte, og henne giftet Romulus seg med. Sabinernes konge Titus Tatius erklærte romerne krig for å få de bortførte kvinnene hjem. Ifølge tradisjonen drepte Romulus da en sabinerkonge i kongens egen by. Den falne kongens rustning ble brakt som krigsbytte og offergave til Kapitolhøyden, ved innvielsen av tempelet til guden Jupiter Feretius - ifølge tradisjonen den eldste helligdom konstruert på høyden. Å overmanne fiendens konge på egen hånd, for å så ta hans rustning og våpen, var ansett som det gjeveste en romersk hærfører kunne gjøre. Denne handlingen, kjent på latin som («det optimale krigsbytte»), lyktes ifølge den romerske historiker Livius kun to ganger til i Romas historie.